2002/770/EY: Komission päätös, tehty 2 päivänä lokakuuta 2002, päätöksen 2001/699/EY muuttamisesta ja päätöksen 2002/250/EY kumoamisesta Vietnamista tuotavia kalastus- ja vesiviljelytuotteita koskevien suojatoimenpiteiden kumoamiseksi (ETA:n kannalta merkityksellinen teksti) (tiedoksiannettu numerolla K(2002) 3607)



Virallinen lehti nro L 265 , 03/10/2002 s. 0016 - 0017



Komission päätös, tehty 2 päivänä lokakuuta 2002, päätöksen 2001/699/EY muuttamisesta ja päätöksen 2002/250/EY kumoamisesta Vietnamista tuotavia kalastus- ja vesiviljelytuotteita koskevien suojatoimenpiteiden kumoamiseksi (tiedoksiannettu numerolla K(2002) 3607) (ETA:n kannalta merkityksellinen teksti) (2002/770/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002(1) ja erityisesti sen 53 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(2) ja erityisesti sen 22 artiklan 1 kohdan, sekä katsoo seuraavaa: (1) Eräitä Kiinasta ja Vietnamista peräisin olevia ihmisravinnoksi tarkoitettuja kalastus- ja vesiviljelytuotteita koskevista suojatoimenpiteistä tehtiin 19 päivänä syyskuuta 2001 komission päätös 2001/699/EY(3) ja Vietnamista tuotuja kalastus- ja vesiviljelytuotteita koskevien päätöksessä 2001/699/EY säädettyjen suojatoimenpiteiden laajentamisesta tehtiin 27 päivänä maaliskuuta 2002 komission päätös 2002/250/EY(4), koska Vietnamista tuoduissa kalastus- ja vesiviljelytuotteissa havaittiin kloramfenikolia ja nitrofuraania. (2) Päätöksissä 2001/699/EY ja 2002/250/EY säädetään, että päätöksiä tarkistetaan Vietnamin toimivaltaisten viranomaisten antamien takeiden ja jäsenvaltioiden tekemien tarkastusten tulosten perusteella. (3) Vietnamin viranomaiset ovat antaneet asianmukaiset takeet, ja jäsenvaltioiden Vietnamista tuoduille katkaravuille tekemien tarkastusten tulokset ovat olleet suotuisia. (4) Päätös 2001/699/EY olisi tämän vuoksi muutettava vastaavasti ja päätös 2002/250/EY kumottava. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/699/EY seuraavasti: 1) Poistetaan otsikosta ilmaisu "ja Vietnamista". 2) Poistetaan 1 artiklasta ilmaisu "ja Vietnamista". 3) Poistetaan 2 artiklan 1 kohdasta ilmaisu "ja Vietnamista". 4) Poistetaan 6 artiklasta ilmaisu "ja Vietnamista". 2 artikla Kumotaan päätös 2002/250/EY. 3 artikla Tätä päätöstä sovelletaan 6 päivästä lokakuuta 2002. 4 artikla Tämä päätös on osoitettu kaikille jäsenvaltioille. Tehty Brysselissä 2 päivänä lokakuuta 2002. Komission puolesta David Byrne Komission jäsen (1) EYVL L 31, 1.2.2002, s. 1. (2) EYVL L 24, 30.1.1998, s. 9. (3) EYVL L 251, 20.9.2001, s. 11. (4) EYVL L 84, 28.3.2002, s. 75.